《九日》
明代·陆圻

衰飒秋风朔气回，中原何地可登台？
五湖极望层波渺，四野吹笳溥暮哀。
江燕塞鸿纷自代，紫萸黄菊已徒开。
最怜此日凭高处，短发萧萧照酒杯。

作者简介：（1614—?）明末清初浙江钱塘人，字丽京，一字景宣，学者称讲山先生。明贡生。入清弃举业，以医为业。康熙初，因南浔庄氏《明史》狱牵连被捕，寻得释。赴广东为僧，法名今龙，一说入山为道士。有《威凤堂文集》、《从同集》。